रांची . कल प्रधानमंत्री अपने दौरे के चलते रांची पहुंचे .जिसके बाद वहां पहुँच कर जनता को सम्बोधित करते हूए कहा की पवित्र भूमि देवघर को अत्याधुनिक एयरपोर्ट और एम्स का निर्माण किया जाएगा। इसका ऐलान पहले ही कैबिनेट में किया जा चुका है। वहीँ आगे पीएम मोदी ने कहा कि हमारा अनुमान है कि झारखंड में करीब 18,000 गांवों में बिजली नहीं है? हम इन गांवों के लोगों के जीवन में उजाला लाने के लिए काम कर रहे हैं और हम यहां बिजली लाएंगे। इसके लिए केंद्र और राज्य दोनों मिलकर युद्धस्तर पर लगे हुए हैं। साथ ही मोदी ने आगे कहा कि, जो भी उर्वरक के कारखाने बंद हो गए थे, उन्हें पुनर्जीवित किया जा रहा है और इससे पूर्वी भारत को बहुत लाभ होगा। उन्होंने यहाँ जनता को संबोधित करते हुए कहा कि, राज्य के लोग काले हीरे (कोयला) पर बैठे हुए हैं। दरअसल कोयले को भारत का काला हीरा कहा जाता है। झारखंड में बड़े पैमाने पर कोयले की खदाने हैं।